П Р О Т О К О Л    № 22

от заседание на

КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/11.06.2013 г., вторник/

Днес, 11.06.2013 г. /вторник/ от 14.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА - отсъства	

На заседанието присъства и експертният сътрудник към комисията Красимира Василева – началник-отдел „ЮОДКВСС” в дирекция „Правна”.

1. ОТНОСНО: Извлечение от Протокол № 18 от заседание на Комисия „Публична комуникация” на ВСС, проведено на 21.05.2013 г., относно създаване на седмичен електронен бюлетин за дейността на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение решението на Комисия „Публична комуникация” на ВСС по Протокол № 18 от 21.05.2013 г.
1.2. Комисията при необходимост ще информира КПК, но счита, че това не се налага да бъде седмично.

2. ОТНОСНО: Извлечениe от протокол № 24/05.06.2013 г. и № 23/29.05.2013 г. от заседания на Комисия „Бюджет и финанси” на ВСС относно Проект на Стратегия за управление на риска във ВСС, във връзка с изискванията на чл. 12, ал. 3 от Закона за финансовото управление и контрол в публичния сектор.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник на комисията г-жа Красимира Василева да изготви становище във връзка с определяне на целите и приоритетите на развитие на комисията в периода 2013 г. - 2015 г. 

3. ОТНОСНО: Извлечение от Протокол № 21/06.06.2013 г. от заседание на Комисия „Публична комуникация” на ВСС относно информационната политика на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение решението на Комисия „Публична комуникация” на ВСС по Протокол № 21 от 06.06.2013 г.

4. ОТНОСНО: Информация за проведена среща в изпълнение на т. 3.3 от Годишния план за дейностите на КАОСНОСВ за периода ноември 2012 г. – ноември 2013 г. „Периодични срещи по апелативни райони с административни ръководители и магистрати за обсъждане на проблемите свързани с натовареността и предложения за тяхното решаване.”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение информация във връзка с проект „Изчисляване потребността от персонал в съдилищата” на федерален съд на Провинция Северен Рейн – Вестфалия, Германия.
4.2. Приема за сведение информация, изложена от г-н Калин Калпакчиев и г-жа Галина Карагьозова, за срещата с административни ръководители и съдии от Апелативен регион Велико Търново, проведена на 07.06.2013 г. в Апелативен съд гр. Велико Търново. 

5. ОТНОСНО: Предложения във връзка с изпълнение на т.4.5. от Годишния план за дейностите на КАОСНОСВ за периода ноември 2012 г. – ноември 2013 г. „Анализ на докладите на ИВСС в частта засягаща натовареността на органите на съдебната власт.”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. На следващото заседание на комисията да бъде представен анализ в съответствие с т. 4.5 от Годиния план за дейностите на комисията за периода ноември 2012 г. – ноември 2013 г.

ДОПЪЛНИТЕЛНА ТОЧКА

6. ОТНОСНО: Изпълнение на дейности за откритост, публичност и прозрачност, предвидени в Годишния план за дейностите на КАОСНОСВ за периода ноември 2012 г. – ноември 2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

На следващи заседания на комисията да бъдат поканени за присъствие студенти от юридически факултети, които провеждат стаж в Администрацията на Висшия съдебен съвет.

ПРЕДСЕДАТЕЛ
НА КОМИСИЯТА:                / п /

КАЛИН  КАЛПАКЧИЕВ